Tydens die wag, kon ons vir Schalk baie vrae vra, wat hy deeglik beantwoord het – van hoe ons hom moet versorg, wat ons alles moet kry vir hom om gereed te wees vir sy koms.
Ons het hom uiteindelik op 3 Oktober gaan haal. Schalk het sy “going-away” sakkie reg gehad – met sy kombersie, speeldingetjies, “poodle-manual”, eetgoedjies en al sy papiere. En sy hartseer afskeid van die dingetjie was ons vreugde – dit was die mooiste dingetjie wat ons nog gesien het.
Schalk gaan regtig uit sy pad om die beste diens te gee – van inligting, tot raad, tot die hondjies wat hy vir jou gee – terwyl hy hulle groot maak, en nadat hy reeds by ons aan huis is. Ons kan sien sy hondjies kom uit ‘n huis vol liefde! Baie dankie Schalk, vir alles wat jy doen – ons sal jou vir enige iemand aanbeveel wat ‘n hondjie wil aanskaf.
Abjater was vir sy inentings gister en die veearts het gevra dat ons die teëler laat weet dat hy baie beïndruk is. Abjater se ore is mooi skoon en sonder enige hare. Vir sy grootte is hy goed gebalanseerd.